
Ο κινηματογράφος γεννήθηκε με την εφεύρεση της κινηματογραφικής κάμερας.

Η πρώτη κινηματογραφική ταινία στην ιστορία θεωρείται «Η μεγάλη ληστεία του τραίνου»

Τα πρώτα χρόνια οι προβολές γίνονταν σε θεατρικές και άλλες αίθουσες και η σκηνοθεσία ήταν υποτυπώδης.

Η εξέλιξη της κινηματογραφική κάμερας και της τεχνολογίας των φακών επέτρεψε τον πειραματισμό με διάφορους τρόπους φιλμαρίσματος και διαμόρφωσε την κινηματογραφική γλώσσα και την τέχνη της κινηματογραφικής σκηνοθεσίας..

Η ενσωμάτωση του ήχου και η δημιουργική χρήση της μουσικής και των ηχητικών εφφέ

Ολοκλήρωσε την τέχνη του κινηματογράφου όπως την ξέρουμε σήμερα. Η πρώτη «ομιλούσα» ταινία στην ιστορία θεωρείται «Ο τραγουδιστής της Τζαζ».

Ήχος και εικόνα αποτελούν ένα ενιαίο σύνολο σε μία σημερινή κινηματογραφική ταινία που σκοπό έχει την ολοκλήρωση της δράσης και του καλλιτεχνικού της στόχου.

Με το πέρασμα των χρόνων έχει διαμορφωθεί ένα σύνολο κανόνων που αποτελούν την κινηματογραφική γλώσσα.

Οι κανόνες αυτοί, όπως ισχύει και σε κάθε μορφή τέχνης, αποτελούν την πρακτική βάση και δεν είναι άκαμπτοι αλλά μπορούν να ανατραπούν ,άλλοτε με μεγαλύτερη και άλλοτε με μικρότερη επιτυχία.

Το γύρισμα μίας ταινίας απαιτεί, εκτός από τον σκηνοθέτη και τους ηθοποιούς, την συνεργασία ενός αριθμού ανθρώπων που εξειδικεύονται σε τεχνικές που χρησιμοποιούνται κατά την δημιουργία της (κάμερες, φώτα, ήχος κλπ). Ο ρόλος καθενός από αυτούς είναι συγκεκριμένος και η αρμονική συνεργασία τους απαραίτητη. 
Για τον λόγο αυτό, υπάρχει μια συγκεκριμένη διαδικασία που ακολουθείται κατά την προπαρασκευή και την πραγματοποίηση μίας ταινίας. 
Η περιγραφή του περιεχομένου της ταινίας γίνεται με το κινηματογραφικό σενάριο.

Η συγγραφή του κινηματογραφικού σεναρίου υπακούει και αυτή σε κάποιους κανόνες, καθώς, εκτός από εργαλείο για τους ηθοποιούς  αποτελεί ταυτόχρονα και τεχνικό εγχειρίδιο για τους υπόλοιπους συντελεστές της ταινίας.

Μια ταινία μπορεί να βασιστεί σε μια πρωτότυπη ιδέα ή να αποτελεί μεταφορά ενός βιβλίου, θεατρικού έργου κλπ. Σε κάθε περίπτωση η συγγραφή κινηματογραφικού σεναρίου είναι απαραίτητη. 

Το σενάριο, σε αντίθεση με ένα λογοτεχνικό έργο έχει περιορισμούς στον τρόπο γραφής. Είναι γραμμένο πάντα σε ενεστώτα χρόνο (στο παρόν) και περιγράφει επακριβώς το τι βλέπουμε και το τι ακούμε σε μια δεδομένη στιγμή. Έχει υπολογιστεί ότι μία σελίδα κινηματογραφικού σεναρίου περιγράφει περίπου ένα λεπτό κινηματογραφικού χρόνου. Έτσι, για μία ταινία 110 λεπτών το σενάριο θα είναι περίπου 110 σελίδων.
Σε ένα κινηματογραφικό σενάριο δεν υπάρχουν καλολογικά στοιχεία (μεταφορές, παρομοιώσεις κλπ). Η περιγραφή γίνεται με βάση το τι περιέχει ένα πλάνο κάθε στιγμή.

Η κινηματογραφική ταινία χωρίζεται σε «σεκάνς», «σκηνές» και «πλάνα», τα οποία επίσης αναφέρονται στο σενάριο.

Μια σεκάνς είναι μια ολοκληρωμένη νοηματική ενότητα (ένα μέρος) μέσα στην ταινία. Είναι  δηλαδή κάτι αντίστοιχο με μία σκηνή σε ένα θεατρικό έργο ή ένα μέρος ενός βιβλίου. 

Αντίθετα η «σκηνή» σε μια κινηματογραφική ταινία έχει άλλο νόημα. Σκηνή στον κινηματογράφο αλλάζουμε κάθε φορά που αλλάζουμε τόπο κατά την εξέλιξη της δράσης.

Μια σκηνή μπορεί να περιέχει ένα η περισσότερα πλάνα.
Ένα πλάνο είναι το αποτέλεσμα μίας συνεχόμενης καταγραφής από την κάμερα, από την στιγμή που αυτή αρχίζει την λειτουργία της (το φιλμάρισμα) μέχρι το σταμάτημά της καθ υπόδειξη του σκηνοθέτη. Η διάρκεια ενός πλάνου μπορεί να ποικίλει από μισό δευτερόλεπτο περίπου (τόσο όσο να φαίνεται αντιληπτό από το μάτι) μέχρι και όλη την διάρκεια της ταινίας. 

Έχουν γυριστεί ταινίες που αποτελούνται από ένα μόνο πλάνο ! (Χίτσκοκ κλπ.)

Τα πλάνα διακρίνονται με βάση το μέγεθός τους εν σχέση με το αντικείμενο που καταγράφουν (συνήθως τον ή τους ηθοποιούς) .

Έτσι έχουμε:


To extreme long shot (XLS) ή «Πολύ Γενικό» πλάνο 
Το(Long Shot (LS) ή «Γενικό» 
To (Medium Long Shot) ή «Αμερικαίν»
Το Medium Shot (MS) ή «Μέσο» πλάνο
Το «Medium Close up» (MCU) ή «Κοντινό»
Το Close up (CU) ή «Γκρο πλάν»

Το Big Close Up (BCU) ή «Τρέ Γκρο» 
Το Εxtreme close up (XCU) ή «Ντιτέιλ»  (DETAIL)

Ένα ακόμα συστατικό της κινηματογραφικής γλώσσας που περιγράφεται στο σενάριο είναι οι κινήσεις της κάμερας. Οι  κινήσεις αυτές γίνονται με την χρήση του τρίποδου, με το χέρι ή με ειδικό εξοπλισμόo όπως το traveling (βαγονέτο που κινείται σε ράγιες), το steady cam (ειδική συσκευή που φοράει ο εικονολήπτης και εξομαλύνει τις κινήσεις του) ή ακόμα πιο εξειδικευμένες όπως το helicam (κάμερα ελικόπτερο)
Από τις κινήσεις αυτές οι πιο συνηθισμένες είναι το «Πανοραμικό» (οριζόντια κίνηση του τρίποδου) (δεξιά ή αριστερά) και το «Βερτικάλ» (κάθετη κίνηση του τρίποδου) (πάνω ή κάτω). Κίνηση στο πλάνο μπορούμε επίσης να δώσουμε και με την χρήση του Zoom.
[image: image1.jpg]Tilt Up

mera and Lens Movement

Track In

Zoom In

Ped Down

Tilt Down




7
Οι κανόνες που διέπουν την σκηνοθεσία έχουν προέλθει από την παρατήρηση του τι είναι αποδεκτό στον μέσο θεατή. Ο σκηνοθέτης οφείλει να τους συνδυάσει δημιουργικά και να βάλει την δική του σφραγίδα στο κινηματογραφικό έργο.
Οι βασικότεροι κανόνες είναι:

α. Ο κανόνας του «Άξονα» ή των 180 μοιρών (Line of vision)

Οι κάμερες δεν πρέπει να ξεπερνούν την γραμμή που ορίζεται από τις ματιές των χαρακτήρων όπως φαίνεται στο παραπάνω σχήμα. Εάν το κάνουν, θα πρέπει ο θεατής να δει αυτήν την μετάβαση αλλιώς μπερδεύεται καθώς η κατεύθυνση της κίνησης αλλάζει.
β. Ο κανόνας των 30 μοιρών.

 Σε κάθε αλλαγή πλάνου, η γωνία μεταξύ του προηγούμενου  και του επόμενου πρέπει να είναι μεγαλύτερη των 30 μοιρών, αλλιώς το μάτι την αντιλαμβάνεται σαν «πήδημα» ή κούνημα της κάμερας.

γ . Η γραμμή των Ματιών.

Η ματιά μεταξύ των χαρακτήρων πρέπει να μένει σταθερή, ανάλογα με τα ύψη τους, ακόμα και αν δεν εμφανίζονται ταυτόχρονα στο πλάνο. Έτσι ένας ψηλός χαρακτήρας πρέπει να κοιτάζει ελαφρά προς τα κάτω ενώ ένας κοντός προς τα πάνω.

Ο ήχος γενικά σε μια ταινία μπορεί να είναι:
Φυσικός, δηλαδή ηχογραφημένος κατά την διάρκεια του γυρίσματος. Αυτό δίνει μια «φρεσκάδα», αλλά δεν είναι πάντοτε εφικτό (π.χ. λόγω θορυβώδους περιβάλλοντος).

Στουντιακός, δηλαδή επεξεργασμένος σε στούντιο ήχου πράγμα που αφαιρεί την φυσικότητα αλλά δίνει καλύτερη ποιότητα ήχου.

Επιλεκτικός. Στα στούντιο ήχου έχουμε και  δυνατότητα να επέμβουμε στο ηχητικό περιβάλλον επεξεργαζόμενοι τους ήχους πολυκάναλα, ενισχύοντας κάποιους ή μειώνοντας στην ένταση ή εξαφανίζοντας άλλους. Έτσι μπορούμε να προσδώσουμε δραματουργική σημασία σε ορισμένους ήχους πχ. Το χτύπημα ενός ρολογιού μίας βόμβας κλπ.

Ηχητική Γέφυρα. Πρόκειται για μίξη μεταξύ των ήχων δύο διαφορετικών πλάνων που βοηθάει στην ομαλή μετάβαση από το ένα στο άλλο.

Ειδικότερα, ένας ήχος μπορεί να είναι φωνή εκ των υστέρων ηχογραφημένη σε στούντιο (Dub), αφήγηση, ηχητικό εφφέ, μουσική, ή σύγχρονος (ταιριάζει με την δράση πχ. Μία μπάντα που περνά)
ΣΤΗΝ ΣΥΝΕΧΕΙΑ

Τα θέματα που θα εξετάσουμε στην συνέχεια είναι τα εξής:

Tρόπος συγγραφής «ντεκουπαρισμένου» σεναρίου.

Τα στάδια παραγωγής μίας ταινίας από την σύλληψη μέχρι την προβολή.

Το κινηματογραφικό συνεργείο και ο ρόλος του κάθε μέλους του.

Φωτισμός, Eιδικά εφέ και τεχνικές λήψης.

Τεχνικές και είδη μοντάζ.

Τεχνικές Βίντεο (φορμά, βίντεο μοντάζ).

Μουσική Επένδυση (τέχνες και τεχνικές).

DVD Αuthoring.

